MU butuufu simanyi bakazi kye baagala! Omukazi nfubye okumuwa buli kye yeetaaga naye kiruma okuba ng’ansuulidde omwana omuwere n’agenda okufumba ew’omusajja omulala.
Nze Ronald Sseguya 22. Mbeera Busega. Mukyala wange ye Jackie Namaganda 20.
Tumaze omwaka mulamba nga tuli mu ssanyu era Katonda n’asobola okutuwa ezadde lya mwana mulenzi.
Mbadde bulijjo simanyi nti omukazi ewange abadde awummuliddeyo buwummulizi era nga sikirootangako nti asobola okusuulawo omwana omuwere n’agenda ew’omusajja omulala.
Ndi makanika wa ttivvi era mbadde nkola nga mukyala wange mmuwa buli kimu, okuva lwe namusisinkana, simujuzangako.
Namusanga talina muntu yenna ne twagalana naye ng’abeera yekka.
Bwe yafuna olubuto ne ndaba ng’asaanye okumbeera okumpi kwe kumutwala eka afumbe. Obuzibu bwatandika olubuto luwezezza emyezi esatu.
Lumu namutwalako awutu ku kafo akamu e Kyengera. Tuba tuli mu kunyumirwa gye zajja omuvubuka n’atandika okunkuba ng’agamba noonya ki ku mukyala we.
Kino kyannyiiza nnyo wabula bwe namubuuza oba amanyi omusajja oyo n’amwegaana.
Bwe yamala okuzaala ng’omwana awezezza omwezi yannamba ayagala kugendako mu kyalo ewaabwe ne mmuwa ssente agende.
Bwe yatuukayo ng’ankubira essimu ng’antegeeza nti yatuuse bulungi. Bwe yamala okudda ne nfuna essimu ku nnamba gye yankubirako ng’omusajja aneewaanirako nti ggwe ssebo nakukuba naye towulira lwaki tova ku mwana wange.
Nawunga ne mbibuuza omukazi nga yeegaana wabula omusajja yaddamu n’ankubira ng’annamba omwana wuwe.
Namanya nti omukazi alabika omwana amugabira omusajja omulala. Nnali nsirise nga mbivuddeko kyokka bwakedde lumu n’atambula n’agenda.
Bwe yabadde agenda yaleese omwana wange n’amuteeka ku dduuka we nkolera n’agenda era n’essimu ye yagirese.
Kye nkakasa omukazi ateekwa okuba nga yagenze wa musajja ono, naye kye nsaba kiri kimu ambuulire amazima oba nze taata w’omwana omutuufu nneme kulabirira mwana atali wa musaayi gwange.
Nnasalawo okugenda ku poliisi e Nateete ne mbategeeza ng’omukazi bw’ansuulidde omwana naye
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn